Թերևս պատահականություն չէ, որ նշված բոլոր կազմակերպություններն ու դրանց անդամակցող անհատները մաթեմատիկական ճշգրտությամբ գործում են արժեքային նույն միջավայրում՝ բոլորն ունեն ռուսական կողմնորոշում, Հայ-ռուսական ռազմավարական դաշինքի նվիրյալ պաշտպաններ են, մոլեռանդ հավատացյալներ, հանդես են գալիս նույն հռետորաբանությամբ ու բառապաշարով, իբրև թե՝ ազգային ավանդույթների պահպանման և հայու գենի պաշտպանության դիրքերից։ Մյուս ամենակարևոր ընդհանրությունը, որ դրանք առանձնակի ատելությամբ են լցված Եվրոպայի և «Արևմտյան» արժեքների նկատմամբ, Մարդու իրավունքներն ու իրավական, ժողովրդավարական պետության գաղափարները նրանց համար խորթ կատեգորիաներ են։